สรุปภาวะตลาดหุ้นต่างประเทศ
สรุปภาวะตลาดหุ้นต่างประเทศประจำวันที่ 25 ม.ค. 2562
28 ม.ค. 2562

ดัชนีดาวโจนส์ตลาดหุ้นนิวยอร์กปิดปรับตัวเพิ่มขึ้นเมื่อวันศุกร์ (25 ม.ค.) หลังจากที่ประธานาธิบดีโดนัลด์ ทรัมป์ของสหรัฐ บรรลุข้อตกลงกับผู้นำในสภาคองเกรสเพื่อยุติปัญหาการปิดหน่วยงานรัฐบาล (ชัตดาวน์) เพื่อให้หน่วยงานของรัฐบาลกลับมาเปิดดำเนินงาน และมีงบประมาณในการบริหารงานจนถึงวันที่ 15 ก.พ.
ดัชนีเฉลี่ยอุตสาหกรรมดาวโจนส์เพิ่มขึ้น 183.96 จุด หรือ 0.75% ปิดที่ 24,737.20 จุด ดัชนี S&amp;P 500 บวก 22.43 จุด หรือ 0.85% ปิดที่ 2,664.76 จุด และดัชนี Nasdaq ทะยาน 91.40 จุด หรือ 1.29% ปิดที่ 7,164.86 จุด
 
ตลาดหุ้นยุโรปปิดเพิ่มขึ้นเมื่อวันศุกร์ (25 ม.ค.) โดยได้รับแรงหนุนจากการปรับตัวเพิ่มขึ้นของหุ้นกลุ่มเทคโนโลยีและยานยนต์
ดัชนี Stoxx Europe 600 เพิ่มขึ้น 0.61% ปิดที่ 357.84 จุด
ดัชนี DAX ตลาดหุ้นเยอรมันเพิ่มขึ้น 151.61 จุด หรือ 1.36% ปิดที่ 11,281.79 จุด ดัชนี CAC-40 ตลาดหุ้นฝรั่งเศส เพิ่มขึ้น 53.86 จุด หรือ 1.11% ปิดที่ 4,925.82 จุด ดัชนี FTSE 100 ตลาดหุ้นลอนดอนลดลง 9.73 จุด หรือ 0.14% ปิดที่ 6,809.22 จุด
 
ตลาดหุ้นลอนดอนปิดปรับตัวลงเมื่อวันศุกร์ (25 ม.ค.) โดยได้รับปัจจัยลบจากการที่เงินปอนด์แข็งค่าเมื่อเทียบกับดอลลาร์ นอกจากนั้นยังได้รับแรงกดดันจากความวิตกกังวลเกี่ยวกับความไม่แน่นอนของสถานการณ์ที่อังกฤษจะแยกตัวออกจากสหภาพยุโรป (Brexit)
ดัชนี FTSE 100 ตลาดหุ้นลอนดอนลดลง 9.73 จุด หรือ 0.14% ปิดที่ 6,809.22 จุด
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (25 ม.ค.) หลังจากสหรัฐขู่ว่าจะคว่ำบาตรการส่งออกน้ำมันของเวเนซุเอลา ซึ่งสถานการณ์ดังกล่าวอาจส่งผลให้เกิดภาวะอุปทานน้ำมันตึงตัวในตลาดโลก โดยข่าวดังกล่าวได้บดบังรายงานสต็อกน้ำมันดิบสหรัฐที่ปรับตัวเพิ่มขึ้น
สัญญาน้ำมันดิบ WTI ส่งมอบเดือนมี.ค. เพิ่มขึ้น 56 เซนต์ หรือ 1.1% ปิดที่ 53.69 ดอลลาร์/บาร์เรล
สัญญาน้ำมันดิบเบรนท์ส่งมอบเดือนมี.ค. เพิ่มขึ้น 55 เซนต์ หรือ 0.9% ปิดที่ 61.64 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวเพิ่มขึ้นเมื่อวันศุกร์ (25 ม.ค.) หลังจากสกุลเงินดอลลาร์อ่อนค่าลง โดยดอลลาร์ที่อ่อนค่าจะเพิ่มความน่าดึงดูดของทองคำ เนื่องจากทำให้สัญญาทองคำมีราคาถูกลงสำหรับผู้ถือครองเงินสกุลอื่นๆ
สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 18.30 ดอลลาร์ หรือ 1.43% ปิดที่ 1,298.10 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 39.90 เซนต์ หรือ 2.61% ปิดที่ 15.699 ดอลลาร์/ออนซ์
สัญญาพลาตินัมส่งมอบเดือนเม.ย. บวก 13.30 ดอลลาร์ หรือ 1.65% ปิดที่ 818.30 ดอลลาร์/ออนซ์
 
สกุลเงินดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (25 ม.ค.) ขณะที่นักลงทุนจับตาการประชุมของธนาคารกลางสหรัฐ (เฟด) ในสัปดาห์หน้า
ดอลลาร์อ่อนค่าเทียบเยนแตะที่ 109.63 เยน จาก 109.68 เยน และอ่อนตัวลงเทียบฟรังก์สวิสที่ระดับ 0.9929 ฟรังก์ จาก 0.9967 ฟรังก์
ยูโรแข็งค่าเทียบดอลลาร์ที่ระดับ 1.1414 ดอลลาร์ จาก 1.1299 ดอลลาร์ ส่วนเงินปอนด์ก็แข็งค่าเทียบดอลลาร์แตะ 1.3197 ดอลลาร์ จาก 1.3051 ดอลลาร์ และดอลลาร์ออสเตรเลียแข็งค่าเทียบดอลลาร์สหรัฐที่ 0.7178 ดอลลาร์สหรัฐ จาก 0.7086 ดอลลาร์สหรัฐ
 